ที่ มท ๐๘๑๐.4/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 กันยายน 2567

เรื่อง การป้องกันและการให้ความช่วยเหลือประชาชนที่ประสบอุทกภัย

เรียน ผู้ว่าราชการจังหวัด ทุกจังหวัด

 ด้วยร่องมรสุมกำลังปานกลางพาดผ่านภาคเหนือตอนบน และตอนบนของภาคตะวันออกเฉียงเหนือ เข้าสู่หย่อมความกดอากาศต่ำบริเวณประเทศเวียดนามตอนบนและอ่าวตังเกี๋ย ประกอบกับมรสุมตะวันตกเฉียงใต้ยังคงพัดปกคลุมทะเลอันดามัน ประเทศไทย และอ่าวไทย และลมตะวันตกเฉียงใต้ในระดับบนปกคลุม ภาคตะวันออกเฉียงเหนือ ทำให้เกิดอุทกภัย และน้ำป่าไหลหลากในหลายพื้นที่

 กรมส่งเสริมการปกครองท้องถิ่นพิจารณาแล้ว เพื่อให้การป้องกันและการให้ความช่วยเหลือประชาชนที่ประสบอุทกภัยเป็นไปด้วยความเรียบร้อย จึงขอความร่วมมือจังหวัดแจ้งองค์กรปกครองส่วนท้องถิ่น ในพื้นที่ดำเนินการ ดังนี้
 1. กรณีพื้นที่องค์กรปกครองส่วนท้องถิ่นเกิดอุทกภัยและที่ยังคงมีสถานการณ์อุทกภัย ให้เร่งดำเนินการช่วยเหลือผู้ประสบภัย ตามแผนเผชิญเหตุให้ครอบคลุมทุกมิติ รวดเร็ว และทั่วถึง โดยเฉพาะด้าน การดำรงชีพ การดูแลความปลอดภัย ทั้งร่างกายและสภาพจิตใจผู้ได้รับผลกระทบ การเร่งระบายน้ำออกจากพื้นที่ เพื่อให้ประชาชนสามารถกลับมาใช้ชีวิตตามปกติได้โดยเร็ว
 2. กรณีองค์กรปกครองส่วนท้องถิ่นที่ประสบสาธารณภัยหากมีความจำเป็นต้องขอความช่วยเหลือจากองค์กรปกครองส่วนท้องถิ่นอื่น (ที่มิได้มีพื้นที่ติดต่อกันหรือใกล้เคียงกัน) ให้ร้องขอต่อผู้ว่าราชการจังหวัด (ผู้อำนวยการจังหวัด) หรือ นายอำเภอ(ผู้อำนวยการอำเภอ) เพื่อสั่งการให้องค์กรปกครองส่วนท้องถิ่นอื่น ในจังหวัดให้ดำเนินการช่วยเหลือองค์กรปกครองส่วนท้องถิ่นที่ประสบสาธารณภัยนั้น
 3. กรณีองค์กรปกครองส่วนท้องถิ่นที่ไม่ประสบอุทกภัยและมีพื้นที่ติดต่อหรือใกล้เคียง กับองค์กรปกครองส่วนท้องถิ่นที่ประสบอุทกภัย ให้สนับสนุนการป้องกันและบรรเทาสาธารณภัยที่เกิดขึ้น ทั้งบุคลากร เครื่องจักรกล เครื่องมือเครื่องใช้ วัสดุ อุปกรณ์ ยานพาหนะ โดยองค์กรปกครองส่วนท้องถิ่นที่นำบุคลากร เครื่องจักร เครื่องมือเครื่องใช้ วัสดุ อุปกรณ์ ยานพาหนะ ในการเดินทางเข้าพื้นที่ไปให้ความช่วยเหลือองค์กรปกครองส่วนท้องถิ่นที่ประสบสาธารณภัย ให้เบิกค่าเบี้ยเลี้ยง ที่พัก ค่าพาหนะ น้ำมันเชื้อเพลิง โดยถือปฏิบัติตามระเบียบกระทรวงมหาดไทยที่เกี่ยวข้อง ตามหนังสือกรมส่งเสริมการปกครองท้องถิ่น ด่วนที่สุด ที่ มท 0808.2/ว 5401 ลงวันที่ 28 ธันวาคม 2566

 4. ให้มีการแจ้งเตือนภัย โดยให้ผู้นำชุมชน ตลอดจนอาสาสมัคร ภาคประชาชน ในการเฝ้าระวัง ติดตามแนวโน้มสถานการณ์ ปัจจัยเสี่ยงต่าง ๆ ที่อาจส่งผลให้เกิดสถานการณ์อุทกภัย พร้อมทั้งแจ้งเตือนประชาชนให้ครอบคลุมทุกพื้นที่และเตรียมพร้อมรับสถานการณ์อุทกภัยที่อาจเกิดขึ้นในพื้นที่ทุกช่องทาง

 /5. เมื่อสิ้นสุด...

 -2-

 5. เมื่อสิ้นสุดสถานการณ์อุทกภัยให้องค์กรปกครองส่วนท้องถิ่นดำเนินการสำรวจความเสียหาย และดำเนินการซ่อมแซมสถานที่อยู่อาศัยและสถานสาธารณประโยชน์ รวมถึงช่วยเหลือประชาชนตามความจำเป็น เหมาะสม ตามข้อ 8 แห่งระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2566

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น
กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.รุจิรา กองลาแซ 083-2867885

ร.อสถ..........................................

ผอ.กพส.......................................
ผอ.กง.พค. ...................................

อภิวิชญ์ หน.กง.............................

รุจิรา หน.ฝ...................................
จนท..............................................